**YOUCAT for Kids – Hefte D – Samling 3, Økt 2**

**Hovedtema:** Trosbekjennelsen

**Øktens tema:** Kirkehistorie – De første tre hundre år etter Kristus.

**Læringsmål**

* Å lære om helgener og martyrer, om deres sterke tro, og om andre ting som skjedde i de tre første århundrene etter Kristus.
* Å lære om evangeliene og Det nye testamentet.
* Omfatter sidene 40 – 80 i YOUCAT for Kids.

**En kort oversikt over gjennomføringen:**

1. Opprop, samtale og en muntlig quiz om Jesus
2. En kirkehistorisk tidslinje: Fokus på de 3 første århundrene etter Kristus.
3. Helgener, martyrer og troen på Gud
4. Dagens Personer: Evangelistene Markus, Matteus, Lukas og Johannes + Film om Det nye testamentet
5. Avslutning: Å be som et fellesskap

**Du trenger:**

* Muntlig quiz om Jesus (R)
* Kirkehistoriske tidslinjer. Her er noen forslag: <https://urmenighet.wordpress.com/2017/04/18/kristendom-historie/> OG <https://www.studienett.no/kristendom/historie/tidslinje> OG <https://kids.kiddle.co/Timeline_of_Christianity> OG <https://academickids.com/encyclopedia/index.php/Timeline_of_Christianity> OG <https://www.pbs.org/wgbh/pages/frontline/shows/religion/maps/cron.html>
* Ressurs/Filmer om de fire evangelistene, om deres evangelier og generelt om Det nye testamentet: (R/blilys.no) <https://www.youtube.com/watch?v=gE6pMEFyNTY> OG <https://www.youtube.com/watch?v=WugjDJGWx7M&t=57s>

**Gjennomføringen av økten**

1. **Opprop og samtale (tema) og en muntlig Jesus-quiz***Denne delen forutsetter at du ikke har gjort Økt 1 allerede.*  
   Etter oppropet er det fint med en kort samtale om hva dere har snakket om så langt i katekesen dette året. Be barna å bidra.

Deretter kan du gjerne bruke quizen fra Økt 1 muntlig med dem. Forslag: Del dem inn i små lag og gjør en konkurranse ut av dette. Begge lag kan få lov til å avgi svar (kanskje uten å vite hva det/de andre laget/lagene svarer). Så ser dere til slutt hvilket lag som har fått flest poeng.

1. **En kirkehistorisk tidslinje**

Vis dem en fysisk eller digital tidslinje over kirkens historie. Du kan velge deg ut en av de vi har forslått under «Du trenger». Kanskje har du/dere deres egen tidslinje, eller dere lager en. Kanskje har *vi* fått laget vår egen og lagt i ressursene til YOUCAT for Kids innen du har kommet til denne oppgaven. Du får sjekke om det ligger noen fysiske (utskrivbare) versjoner der.

Fortell katekesegruppen din om noe av det viktigste i kirkehistoriens e-poker gjennom tidene, men fokuser så på de tre første århundrene etter Kristus. Under ressursene til denne økten på blilys.no finner et opplegg/et dokument som gjennomgår nettopp denne delen av kirkehistorien med dem.

1. **Helgener, martyrer og troen på Gud**

Tema til diskusjon. Til spørsmålene nedenfor kan barna gjerne snakke/diskutere litt i små grupper først, og så dele det de har kommet frem til i plenum. Finn en måte gjennomføre dette på slik at flest mulig i katekesegruppa deltar, og slik at det også blir mest mulig engasjement i samtalen.

**Spørsmål:**

* Hva om noen sa: «Hvis du gir oss alt du eier, skal vi la deg være i fred.»

Hva ville du gjort? Hva ville du sagt?

* Hva om noen sa: «Du kan velge om vi skal banke opp deg eller familien din.»

Hva ville du gjort? Hva ville du sagt?

* Hva om noen sa: «Du må slutte å tro på Gud, så skal du vi stoppe å plage deg.»

Er det så ille å la være å tro på Gud? Hvorfor er tro så innmari viktig?

I ressursene til denne økten på blilys.no ligger en tematekst som både forklarer hva helgener og martyrer er, og som tar opp dette med tro: Hvorfor troen på Gud (og Jesus), og på livet etter døden, er så viktig at noen mennesker er villige til å ofre sine liv for dette.

1. **Film: De fire evangelistene og Det nye testamentet**  
   I ressursene til denne økten på blilyst.no finner du en ressurs om Markus, Matteus, Lukas og Johannes. Her finner du også et par filmer. Dere kan bruke både filmene og ressursen, eller kun fokusere på én av disse. Ser dere kun filmen, kan det være lurt å forklare kort hvem disse fire evangelistene var (er) først. Mange av barna har nok hørt om flere av eller alle evangelistene, men det er ikke sikkert de har så mye dybdekunnskap.   
   Du finner Bibelprosjektfilmen om Det nye testamentet og om evangelistene under «Du trenger».
2. **Avslutning: Å be som et felleskap**  
   Alle de fire evangelistene var blant de første kristne. I de første kristne menighetene var felleskapet og nærheten til hverandre svært viktig. Prøv gjerne å holde hverandre i hendene mens dere ber. Det kan være litt kleint i først omgang, og de kan være litt nølende med å ta hverandres hender slik. Likevel gjør det noe med oss å ha en slik nærhet til og med andre. Av forskjellige årsaker opplever mange barn og unge dessverre mindre av slik sunn og viktig fysisk kontakt med andre nå enn for noen tiår siden. Dette kan ha en svært god og betydningsfull innvirkning på dem. Still dere i en ring, hold hverandre i hendene og be f.eks. *Fader vår.*